**DEKLARATË PËR INTEGRIMIN EVROPIAN TË EVROPËS JUGLINDORE**

**të delegacioneve parlamentare të Evropës Juglindore dhe grupit të Vishegradit**

(Budapest, 24 shtator 2021)

Ne, kryetarët e parlamenteve të Evropës Juglindore dhe Grupit të Vishegradit me këtë dokument e vërtetojmë përkushtimin tonë ndaj zgjerimit të Bashkimit Evropian dhe përshpejtimit të procesit të integrimit evropian të Evropës Juglindore. Gjatë takimit në Budapest, të gjithë u pajtuam për këtë:

**Theksojmë** të drejtën e të gjitha parlamenteve me perspektivë për aderim në BE, në mënyrë konstruktive të kontribuojnë për dialogun për të ardhmen e Evropës.

**Apelojmë** partnerët e Evropës Juglindore, gjithashtu të mund të përfshihen në debat për të ardhmen e Evropës, t'i shprehin qëndrimet e veta dhe të marrin pjesë në ngjarjet e Konferencës për ardhmërinë e Evropës. Në këtë kontekst, **e mirëpresim** dokumentin joformal (non pejper) për këtë temë, i përgatitur bashkërisht, me iniciativën e Hungarisë, nga qeveritë e vendeve të Grupit të Vishegradit dhe Austrisë në maj 2021.

**Theksojmë** se BE -ja duhet të ruajë transparencën e saj për integrimin dhe se duhet të ofrojë një perspektivë të besueshme për anëtarësim të Evropës Juglindore.

**I bëjmë thirrje** të gjitha vendeve-anëtare të BE-së të bëjnë përpjekje për të përshpejtuar zgjerimin e BE -së. Ngadalësimi i procesit do të ketë pasoja serioze gjeopolitike, të sigurisë dhe ekonomike për Bashkimin Evropian dhe rolin e tij global. Ne u japim rëndësi të veçantë parlamenteve në mbështetjen e procesit të zgjerimit.

**Apelojmë** për hapjen dhe vazhdimin e negociatave aderuese pa prolongim të mëtejmë, si dhe për një raund të ri zgjerimi deri në fund të mandatit aktual të Komisionit, ose të paktën përfundimin e negociatave aderuese me vendet kandidate që e meritojnë, me një zotim për vazhdimin e mëtejshëm të procesit të zgjerimit edhe pas këtij mandati.

**Ftojmë** të mos kursehen përpjekjet dhe të shfrytëzohen të gjitha mjetet e metodologjisë së re të procesit aderues, të pajtuar në mars 2020, që ajo të arrijë qëllimin e vet kryesor: Proces më dinamik, i besueshëm dhe i parashikueshëm i aderimit. Konsiderojmë se kjo është kryesore për mbajtjen e përkushtimit të qytetarëve të Evropës Juglindore ndaj BE-së.

**E përshëndesim** përkushtimin e Partnerëve nga Evropa Juglindore për zgjidhjen e çështjeve të hapura në formë të negociatave, për përforcimin e marrëdhënieve të ndërsjella dhe zgjidhjen paqësore të kontesteve, si dhe për bashkëpunim më të madh për zgjidhjen e çështjeve rajonale ekologjike dhe klimatike.

**I mbështesim** aspiratat e Partnerëve në rajon që të thellojnë dhe zgjerojnë bashkëpunimin rajonal, ta përforcojnë koordinimin dhe shkëmbimin e përvojave ndërmjet veti, dhe t'i përforcojnë kontaktet ndërmjet njerëzve, të cilëve Grupi i Vishegradit qëmoti u jep dhe do të vazhdojë tu japë ndihmë konkrete përmes programeve për ndërtimin e kapaciteteve të financuara nga BE-ja në sferën parlamentare, me grande dhe bursa përmes Fondit Ndërkombëtar të Vishegradit,si dhe me ndarjen e njohurive dhe mbështetjen teknike për Fondin për Ballkanin Perëndimor.

**Apelojmë** për solidaritet më të madh dhe mbështetje të shpejtë për Evropën Juglindore në trajtimin e pandemisë SARS Covid-19. Shëndeti i qytetarëve, rimëkëmbja e shëndetshme e ekonomive dhe shëndeti i demokracive në Evropën Juglindore duhet të jenë fokusi i institucioneve të BE -së**.**

**E mbështesim** parimin "meritë personale" edhe për vendet kandidate edhe për kandidatët potencialë**.** Njëkohësisht, e mbështesim qëndrueshmërinë e procesit dhe qasjen jo diskriminuese me zbatimin e kritereve dhe rregullave të njëjta për vendet kandidate, pavarësisht nga afati kohor i procesit të aderimit.

**Do t'i njoftojmë** parlamentet dhe qeveritë tona për këtë Deklaratë, me qëllim të koordinimit të bashkëpunimit qeveritar dhe parlamentar në Grupin e Vishegradit dhe në Evropën Juglindore.

**E ftojmë** Kryetarin e Kuvendit Nacional të Hungarisë, i cili aktualisht e udhëheq bashkëpunimin parlamentar të Grupit të Vishegradit, që t'ua dërgojë këtë Deklaratë parlamenteve nacionale të Bashkimit Evropian dhe drejtuesve të institucioneve të Bashkimit Evropian.

*Partnerë*

|  |  |
| --- | --- |
| Laslo KOVER | Aleksa Beçiq |
| Tomash GrodzkiBoris KollarRadek VondraçekMillosh VistrçillRishard Terlecki | Bakir IzetbegoviqGllauk KonjufcaTalat XhaferiElvira Kovaç Mimi Kodheli |

*Mysafirë nderi:*

Nedeljko Çubrilloviq

Ishtvan Pastor

Mirsad Zaimoviq